pythainlp/thaigov-v2-corpus-22032023 huggingface dataset:
วันพุธที่ 5 ตุลาคม 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม รับหนังสือจากผู้แทนสมาคมธุรกิจรถตู้ต่างจังหวัด เพื่อขอความอนุเคราะห์ในการเยียวยารถตู้โดยสาร
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ได้รับมอบจาก นายศักดิ์สยาม ชิดชอบ รัฐมนตรีว่าการกระทรวงคมนาคม เป็นผู้แทนรับหนังสือและหารือร่วมกับผู้แทนสมาคมธุรกิจรถตู้ต่างจังหวัด นำโดย นายปรีดา มากมูลผล นายกสมาคมธุรกิจรถตู้ต่างจังหวัด เพื่อขอความอนุเคราะห์ในการเยียวยารถตู้โดยสาร โดยมี นางสิริรัตน์ วีรวิศาล รองอธิบดีกรมการขนส่งทางบก นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด และเจ้าหน้าที่ผู้เกี่ยวข้อง ร่วมหารือ ในวันที่ 5 ตุลาคม 2565 ณ กระทรวงคมนาคม
นางสุขสมรวย วันทนียกุล ได้เน้นย้ำว่ารัฐมนตรีว่าการกระทรวงคมนาคม มีความห่วงใยและมีความตั้งใจอย่างยิ่งในการช่วยเหลือผู้ประกอบการที่ได้รับความเดือดร้อน จึงได้สั่งการให้หน่วยงานในสังกัดกระทรวงฯ ที่เกี่ยวข้อง ร่วมกันพิจารณาแนวทางในการช่วยเหลือภายใต้กรอบของกฎหมาย ให้เกิดความเป็นธรรมกับทุกฝ่าย และสอดคล้องกับวิถีชีวิตของสังคมไทยในปัจจุบัน โดยในวันนี้สมาคมธุรกิจรถตู้ต่างจังหวัด ได้ยื่นหนังสือเพื่อขอให้กระทรวงฯ เยียวยาและบรรเทาผลกระทบต่าง ๆ ดังนี้
1. ขอขยายอายุการใช้งานรถจาก 12 ปี เป็น 13 ปี เนื่องจาก มีบางเส้นทางได้ขยายอายุเป็น 13 ปีแล้ว ทั้งนี้ กรมการขนส่งทางบก (ขบ.) รับไปตรวจสอบข้อมูลและจะนำประเด็นการขอขยายอายุเข้าที่ประชุมเพื่อพิจารณาโดยด่วน โดยยืนยันเบื้องต้นว่ายังไม่มีการขยายอายุให้กับเส้นทางใดโดยเฉพาะ
2. จากปัญหาราคาน้ำมันเชื้อเพลิงและก๊าซที่ปรับตัวสูงขึ้น ขอให้กระทรวงฯ เยียวยาโดยออกบัตรส่วนลดเชื้อเพลิงให้กับรถตู้ และรถโดยสารประจำทางขนาดเล็ก หรือรถมินิบัส ทั้งนี้ รัฐมนตรีว่าการกระทรวงคมนาคมได้มีหนังสือไปถึงกระทรวงพลังงานเพื่อขอให้พิจารณามาตรการดังกล่าวแล้ว ขณะนี้อยู่ระหว่างการดำเนินการของกระทรวงพลังงาน
3. ขอให้ลดค่าใช้จ่ายรายปี เครื่อง GPS จากปีละ 3,000 บาท เป็นปีละ 1,500 บาท ซึ่ง ขบ. รับไปประสานและเจรจากับบริษัทผู้ประกอบการ GPS
4. ขอให้แต่งตั้งผู้แทนจากผู้ประกอบการร่วมบริหารกับ บริษัท ขนส่ง จำกัด (บขส.) กรณีปัญหาตู้ขายตั๋วที่สถานีขนส่งหมอชิต ทั้งนี้ บขส. เสนอให้มีการหาข้อสรุปร่วมกันกับผู้ประกอบการอีกครั้ง เนื่องจากปัญหาเรื่องตู้ขายตั๋วที่หมอชิตเป็นเรื่องที่สามารถแก้ไขได้ในทันที เลขานุการรัฐมนตรีว่าการกระทรวงคมนาคม กล่าวเพิ่มเติมว่า กระทรวงฯ ไม่ได้นิ่งนอนใจ ในการแก้ไขปัญหาให้ผู้ที่ได้รับความเดือดร้อนทุกกลุ่ม พร้อมกันนี้ได้มอบหมายให้ ขบ. และ บขส. พิจารณาข้อเสนอดังกล่าวของผู้ประกอบการ และร่วมหารือแนวทางในการแก้ไขปัญหาเพื่อบรรเทาความเดือดร้อน ให้สมาคมฯ และรายงานข้อสรุปรวมถึงผลการดำเนินงานต่อรัฐมนตรีว่าการกระทรวงคมนาคมโดยด่วนต่อไป
วันอาทิตย์ที่ 11 กันยายน 2565
รมว.เฮ้ง ห่วงใย ส่ง 'เลขารัฐมนตรี' มอบถุงยังชีพช่วยผู้ประสบภัยน้ำท่วม จ.ชลบุรี
...
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน ลงพื้นที่นำถุงยังชีพเครื่องอุปโภคบริโภค เช่น ข้าวสาร น้ำดื่ม บะหมี่กึ่งสำเร็จรูป และของใช้ที่จำเป็นไปมอบให้แก่ชาวบ้านผู้ได้รับผลกระทบจากอุทกภัยในพื้นที่หมู่ที่ 1 และหมู่ที่ 4 ต.เหมือง อ.เมือง จ.ชลบุรี จำนวน 400 ครัวเรือน เพื่อบรรเทาความเดือดร้อนในเบื้องต้น โดยมี หน่วยงานในสังกัดกระทรวงแรงงานจังหวัดชลบุรี และเทศบาลตำบลเหมือง ร่วมมอบถุงยังชีพด้วย นอกจากนี้ กระทรวงแรงงาน โดยสถาบันพัฒนาฝีมือแรงงาน 3 ชลบุรี ได้ส่งเจ้าหน้าที่มาให้บริการซ่อมแซมเครื่องใช้ไฟฟ้าและรถจักรยานยนต์ที่พังเสียหายจากอุทกภัย เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย
นายสุเทพ กล่าวว่า ตามที่มีร่องมรสุมพัดผ่าน ทำให้เกิดฝนตกหนักถึงหนักมากบางพื้นที่ ส่งผลให้เกิดน้ำท่วมฉับพลัน น้ำป่าไหลหลาก น้ำล้นตลิ่ง บ้านเรือนประชาชนและพื้นที่ทางการเกษตรได้รับผลกระทบเสียหายเป็นวงกว้างนั้น ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ได้มีความห่วงใยต่อสถานการณ์ดังกล่าว จึงได้กำชับให้ทุกภาคส่วนบูรณาการความช่วยเหลือเพื่อบรรเทาความเดือดร้อนแก่ผู้ประสบอุกทกภัย ซึ่งในส่วนของกระทรวงแรงงาน ท่านสุชาติ ชมกลิ่น ได้มีความห่วงใยพี่น้องแรงงาน ลูกจ้าง ผู้ประกันตน และประชาชนทั่วไปที่ได้รับผลกระทบ ในวันนี้ ท่านรัฐมนตรีสุชาติ จึงได้มอบหมายให้ผมลงพื้นที่นำทีมหน่วยงานในสังกัดกระทรวงแรงงานจังหวัดชลบุรี ร่วมกับเจ้าหน้าที่เทศบาลตำบลเหมือง นำถุงยังชีพมามอบให้กับพี่น้องประชาชนในพื้นที่ที่ได้รับผลกระทบเพื่อบรรเทาความเดือดร้อนในเบื้องต้น
นายสุเทพ ยังกล่าวถึง มาตรการช่วยเหลือผู้ประสบอุทกภัยของกระทรวงแรงงานในระยะฟื้นฟูภายหลังน้ำลด ว่า กระทรวงแรงงานจะมีการออกประกาศขอความร่วมมือจากสถานประกอบการ ให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทำงาน ให้บริการจัดหางานและส่งเสริมการประกอบอาชีพ โครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สามารถดำรงชีพได้หลังจากน้ำลดและรอการฟื้นฟูจัดหน่วยให้บริการซ่อมอุปกรณ์เครื่องใช้ไฟฟ้า และเครื่องยนต์เล็กเพื่อการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย รวมถึงตรวจสอบความปลอดภัยของสายไฟภายในบ้าน ดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ำลด จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ เป็นต้น
วันอังคารที่ 20 กันยายน 2565
Deputy PM Prawit Wongsuwon delivers statement at TES 2022
Deputy PM Prawit Wongsuwon delivers statement at TES 2022
September 20, 2022, at 0440hrs (September 19, 2022 at 1740hrs in New York), at the United Nations Headquarters, New York, USA, Deputy Prime Minister Gen. Prawit Wongsuwon delivered a statement via a teleconference at the Leaders’ Round Tables session of Transforming Education Summit 2022 (TES 2022), held as part of the 77th Session of the United Nations General Assembly (UNGA77). TES Leaders’ Round Tables session provided an opportunity for national leaders to share vision on educational crisis and transformation for peace, justice, and human rights.
The Deputy Prime Minister thanked UN Secretary-General for organizing the Transforming Education Summit 2022 (TES 2022), which he believed was a good opportunity for national leaders to exchange view and experiences on educational transformation in order to achieve SDG4. Thailand has always placed importance on education as the key to manpower and national development. Focus has been made on the development of learners, teachers, and education system through technology and innovation capitalization. Thailand commits to guarantee safe return to learning for all through the implementation of proper measures to maintain education standard and quality.
Realizing the importance of knowledge and skill enhancement for future employment, the Thai Government has collaborated with the private sector to revise and update curriculum to be in line with employers’ demand. Cooperation with overseas education institutions has also been promoted in response to the need of foreign investors. The Government also strives to build capacity of domestic education institutions and alleviate learners’ burden through increasing educational subsidies, promoting adequate, equal, just, and transparent educational investment, and enhancing teachers’ innovative teaching skills. Learner-centered approach and inclusive and free-of-charge online education via easily-accessible platforms have also been promoted to prepare learners for the digital age.
In conclusion, the Deputy Prime Minister emphasized Thailand’s commitment to work together with UN and other member states to uplift education quality through education transformation.
วันศุกร์ที่ 16 กันยายน 2565
มาอีกแล้ว! อุตุฯ เตือนฉบับ 2 ทั่วไทย ฝนตกหนักถึงหนักมาก 17 – 21 ก.ย. 65
.....
กรมอุตุนิยมวิทยา ประกาศเตือนฉบับที่ 2 ให้ประชาชนระวังอันตรายจากฝนตกหนักถึงหนักมากและฝนที่ตกสะสมอาจทำให้เกิดน้ำท่วมฉับพลันและน้ำป่าไหลหลาก ช่วงวันที่ 17 - 21 ก.ย. 65 ดังนี้
.
17 ก.ย. 65
ภาคเหนือ : เชียงราย พะเยา น่าน ตาก กำแพงเพชร พิจิตร และเพชรบูรณ์
ภาคตะวันออกเฉียงเหนือ : หนองคาย บึงกาฬ อุดรธานี สกลนคร นครพนม มุกดาหาร ร้อยเอ็ด ยโสธร อำนาจเจริญ สุรินทร์ ศรีสะเกษ และอุบลราชธานี
ภาคตะวันออก : ชลบุรี ระยอง จันทบุรี และตราด
.
18 – 19 ก.ย. 65
ภาคเหนือ : แม่ฮ่องสอน เชียงใหม่ ลำพูน ลำปาง แพร่ อุตรดิตถ์ สุโขทัย พิษณุโลก พิจิตร เพชรบูรณ์ กำแพงเพชร และตาก
ภาคตะวันออกเฉียงเหนือ : เลย หนองคาย บึงกาฬ อุดรธานี ยโสธร ชัยภูมิ ขอนแก่น มหาสารคาม ร้อยเอ็ด อำนาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : นครสวรรค์ อุทัยธานี กาญจนบุรี ลพบุรี สระบุรี กทม. และปริมณฑล
ภาคตะวันออก : ฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : เพชรบุรี ประจวบคีรีขันธ์ สุราษฎร์ธานี ระนอง และพังงา
.
20 – 21 ก.ย. 65
ภาคเหนือ : แม่ฮ่องสอน เชียงใหม่ เชียงราย ลำพูน ลำปาง พะเยา น่าน แพร่ อุตรดิตถ์ สุโขทัยพิษณุโลก พิจิตร เพชรบูรณ์ กำแพงเพชร และตาก
ภาคตะวันออกเฉียงเหนือ : เลย หนองบัวลำภู หนองคาย บึงกาฬ อุดรธานี สกลนคร นครพนมมุกดาหาร ยโสธร กาฬสินธุ์ ชัยภูมิ ขอนแก่น มหาสารคาม ร้อยเอ็ด อำนาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : นครสวรรค์ อุทัยธานี สุพรรณบุรี สิงห์บุรี อ่างทอง ลพบุรี สระบุรี พระนครศรีอยุธยาสมุทรสาคร กทม. และปริมณฑล
ภาคตะวันออก : ฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
.
เนื่องจากมวลอากาศเย็นจากประเทศจีนจะแผ่ลงมาปกคลุมประเทศลาวและเวียดนามตอนบน ส่งผลให้ร่องมรสุมเลื่อนลงมาพาดผ่านภาคเหนือ ภาคกลาง และภาคตะวันออกเฉียงเหนือ และมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกำลังแรงขึ้น ทั้งนี้ ประชาชนติดตามสภาพอากาศได้ที่เว็บไซต์กรมอุตุนิยมวิทยา www.tmd.go.th ตลอด 24 ชม.
#ไทยคู่ฟ้า #ร่วมต้านโควิด19
-------------------
วันพุธที่ 12 ตุลาคม 2565
ปภ. เตือน 3 จังหวัดลุ่มน้ำท่าจีน – ลำห้วยกระเสียว ระดับน้ำจะเพิ่มสูง ช่วง 13 – 16 ต.ค. นี้
.....
กรมป้องกันและบรรเทาสาธารณภัย (ปภ.) แจ้ง 3 จังหวัด ได้แก่ สุพรรณบุรี นครปฐม และสมุทรสาคร เฝ้าระวังสถานการณ์ระดับน้ำในแม่น้ำท่าจีนและลำห้วยกระเสียว ระดับน้ำเพิ่มสูง ในช่วงวันที่ 13 – 16 ต.ค. 65 ขอผู้ที่อาศัยอยู่ริมฝั่งแม่น้ำ นอกแนวคันกั้นน้ำและแนวเขื่อนชั่วคราว และพื้นที่จุดเสี่ยงที่เป็นพื้นที่ลุ่มต่ำริมแม่น้ำ เตรียมพร้อมรับมือระดับน้ำที่เพิ่มสูงขึ้น
.
- ลำห้วยกระเสียว : บริเวณพื้นที่ลุ่มต่ำริมแม่น้ำ ต.แจงงาม และหนองโพธิ์ อ.หนองหญ้าไซ, ต.หนองมะค่าโมง อ.ด่านช้าง, ต.กระเสียว และหนองสะเดา อ.สามชุก ต.หนองกระทุ่ม ป่าสะแก วังศรีราช หัวเขา และบ่อกรุ อ.เดิมบางนางบวช จ.สุพรรณบุรีระดับน้ำจะเพิ่มสูงขึ้น และล้นตลิ่งประมาณ 10 – 15 ซม.
.
- แม่น้ำท่าจีน : บริเวณตั้งแต่ อ.สามชุก ศรีประจันต์ เมืองสุพรรณบุรี บางปลาม้า และสองพี่น้อง จ.สุพรรณบุรี อ.บางเลน นครชัยศรี และสามพราน จ.นครปฐม, อ.กระทุ่มแบน และเมืองสมุทรสาคร จ.สมุทรสาคร ระดับน้ำจะเพิ่มสูงขึ้นจากเดิมประมาณ 15 - 30 ซม.
#ไทยคู่ฟ้า #สื่อสารรัฐบาลไทย
-------------------
วันพุธที่ 7 กันยายน 2565
รัฐบาลติดตามการใช้จ่ายภายใต้ พ.ร.ก.กู้เงินฯ เพิ่มเติม 2564 ให้มีประสิทธิภาพตรงตามวัตถุประสงค์ เร่งส่งเงินคืนเมื่อเหลือจ่าย ล่าสุดคืนเงิน 7 โครงการ  9,992 ล้านบาท
รัฐบาลติดตามการใช้จ่ายภายใต้ พ.ร.ก.กู้เงินฯ เพิ่มเติม 2564 ให้มีประสิทธิภาพตรงตามวัตถุประสงค์ เร่งส่งเงินคืนเมื่อเหลือจ่าย ล่าสุดคืนเงิน 7 โครงการ  9,992 ล้านบาท
วันที่ 7 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลได้มีการติดตามการใช้จ่ายเงินกู้ตามพระราชกำหนด(พ.ร.ก.) ให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พ.ร.ก.กู้เงินฯ เพิ่มเติม พ.ศ. 2564) โดยต่อเนื่องผ่านคณะกรรมการกลั่นกรองการใช้จ่ายเงินกู้ (คกง.) โดยกำหนดให้ คกง. รายงานผลการใช้จ่ายงบประมาณทุก 3 เดือน รวมถึงกำหนดมาตรการดูแลการใช้จ่ายให้มีประสิทธิภาพ เร่งรัดให้มีการคืนวงเงินคงเหลือเมื่อเสร็จสิ้นโครงการ
ในการประชุมคณะรัฐมนตรี (ครม.) เมื่อวันที่ 6 ก.ย.65 คกง. ได้รายงานถึง ความก้าวหน้าการดำเนินงานและการใช้จ่ายเงินกู้ของแผนงานหรือโครงการภายใต้ พ.ร.ก. กู้เงินฯ เพิ่มเติม พ.ศ. 2564 ราย 3 เดือน ครั้งที่ 4 (พ.ค.-ก.ค. 65) สรุปภาพรวมได้ว่า มีโครงการที่ดำเนินการแล้วเสร็จแล้วร้อยละ 66.67 โครงการมีความก้าวหน้าน้อย(เบิกจ่ายน้อยกว่าร้อยละ 50) ร้อยละ 15 ส่วนที่เหลือประมาณร้อยละ 18 เป็นโครงการที่ยังไม่มีการเบิกจ่ายรวม 2,468 โครงการ แยกเป็นโครงการที่มีแผนการเบิกจ่ายแต่ไม่มีผลการเบิกจ่าย 141 โครงการ วงเงิน 4,530.11 ล้านบาท และโครงการที่ยังไม่ถึงระยะเวลาเบิกจ่ายตามแผน 2,327 โครงการ วงเงิน 32,559.01 ล้านบาท
ทั้งนี้ คกง. ได้มีข้อเสนอแนะสำหรับโครงการที่เบิกจ่ายน้อยกว่าร้อยละ 50 หากพิจารณาแล้วจำเป็นต้องดำเนินการต่อ ถ้ามีส่วนที่เกี่ยวข้องต้องดำเนินการจัดซื้อจัดจ้างก็ให้เร่งรัดดำเนินการตามกรอบเวลา กรณีที่คาดว่าดำเนินการไม่ทันให้เร่งดำเนินการขอขยายระยะเวลาตามขั้นตอน ส่วนโครงการที่พิจารณาแล้วไม่สามารถดำเนินโครงการต่อเนื่องได้ตามเป้าหมายที่ ครม. อนุมัติให้ไว้ ก็ให้เร่งเสนอให้ ครม. พิจารณาอนุมัติยุติโครงการ ภายในวันที่ 13 ก.ย. ซึ่ง ครม. เมื่อวันที่ 7 ก.ย. 65 ก็ได้อนุมัติ ให้มหาวิทยาลัยเกษตรศาสตร์ยุติโครงการเสริมสร้างความเข้มแข็งให้กับเกษตรกรฯ และให้ดำเนินการคืนงบประมาณส่วนเหลือจ่าย 212.33 ล้านบาทต่อไป
น.ส.ไตรศุลี กล่าวว่า คกง. รายงานให้ ครม. ทราบเพิ่มเติมว่า ล่าสุดได้มีโครงการที่ดำเนินการเพื่อคืนเงินกู้เหลือจ่ายเป็นที่เรียบร้อยแล้ว 7 โครงการ จาก 3 หน่วยงาน รวมวงเงิน 9,992.36 ล้านบาท แยกเป็น 1)สำนักงานเศรษฐกิจการคลัง เหลือจ่าย 3 โครงการ รวม 679.04 ล้านบาท 2)สำนักงานประกันสังคม เหลือจ่าย 3 โครงการ วงเงินรวม 6,656.99 ล้านบาท และ 3)สำนักงานปลัด กระทรวงการอุดมศึกษาฯ เหลือจ่าย 1 โครงการ วงเงิน 2,656.32 ล้านบาท
ทั้งนี้ เมื่อรวมการคืนเงินกู้เหลือจ่ายของ 7 โครงการ แล้ว ทำให้กรอบวงเงินกู้ตามพ.ร.ก. กู้เงินฯ เพิ่มเติม พ.ศ. 2564 คงเหลือ ณ วันที่ 23 ส.ค. 65 อยู่ที่ 35,724.41 ล้านบาท
วันศุกร์ที่ 23 กันยายน 2565
รองปลัดภานุวัฒน์ฯ ลงพื้นที่โครงการท่าเทียบเรือสาธารณะเพื่อขนถ่ายสินค้าทั่วไป ในบริเวณท่าเรืออุตสาหกรรมมาบตาพุด อำเภอเมืองระยอง จังหวัดระยอง
รองปลัดภานุวัฒน์ฯ ลงพื้นที่โครงการท่าเทียบเรือสาธารณะเพื่อขนถ่ายสินค้าทั่วไป ในบริเวณท่าเรืออุตสาหกรรมมาบตาพุด อำเภอเมืองระยอง จังหวัดระยอง
22 กันยายน 2565 นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะคณะกรรมการคัดเลือกเอกชนร่วมลงทุนโครงการบริหารจัดการท่าเทียบเรือสาธารณะเพื่อขนถ่ายสินค้าทั่วไป การนิคมอุตสาหกรรมแห่งประเทศไทย (กนอ.) ลงพื้นที่ท่าเทียบเรือฯ เพื่อประกอบการพิจารณาให้เอกชนร่วมลงทุนในการบริหารจัดการ โดยมี นายอติชาต หวานสนิท ผู้อำนวยการกองพัฒนาท่าเรือ การนิคมอุตสาหกรรมแห่งประเทศไทย (กนอ.) ให้การต้อนรับและนำคณะลงพื้นที่
ท่าเรืออุตสาหกรรมมาบตาพุด ภายใต้การบริหารงานหลักของ กนอ. เป็นท่าเรือน้ำลึกตามมาตรฐานสากล สามารถรองรับเรือเดินทะเลขนาดใหญ่ ให้บริการรับสินค้าในอุตสาหกรรมหลายประเภท เพื่อการนำเข้าและส่งออก จำนวนท่าเทียบเรือให้บริการ 32 ท่า มีผู้ประกอบการจำนวน 12 ราย เป็นผู้ให้บริการท่าเทียบเรือเฉพาะกิจ 9 ราย และผู้ให้บริการท่าเทียบเรือสาธารณะ 3 ราย ซึ่งท่าเทียบเรือสาธารณะเพื่อขนถ่ายสินค้าทั่วไป กำลังจะหมดอายุสัมปทานในปี 2565 นี้ โดยเริ่มดำเนินการมาตั้งแต่ 17 กันยายน 2535 เป็นเวลา 30 ปี
วันศุกร์ที่ 7 ตุลาคม 2565
ข่าวดี! IFEA เลือก “จ.เชียงใหม่” เป็นเมืองเทศกาลโลก ประจำปี 2022 เมืองต้นแบบที่ใช้งานเทศกาลสร้างเศรษฐกิจ
.....
สมาคมเทศกาลและกิจกรรมระหว่างประเทศ (International Festivals & Events Association : IFEA) ได้เลือก จ.เชียงใหม่ ประเทศไทยเป็น “เมืองเทศกาลโลก (World Festival and Event City)” ประจำปี 2022 นอกจากนี้ยังมีอีก 4 เมืองที่ได้รับรางวัล คือ Jinju - South Korea, McAllen - USA, Penghu County - Taiwan และ Philadelphia - USA
.
โดย IFEA คัดเลือกจากเมืองที่มี “งานเทศกาลโดดเด่น” มีการบูรณาการทำงานร่วมกับภาคส่วนต่าง ๆ อย่างใกล้ชิด และเหมาะสมที่จะ “เป็นต้นแบบ” ในการใช้งานเทศกาลสร้างเศรษฐกิจ รวมทั้งได้พิจารณาการบริหารจัดการสถานการณ์โควิด-19 ของแต่ละประเทศ ซึ่งประเทศไทยเป็นอีกหนึ่งประเทศในโลก “ที่บริหารจัดการวิกฤตโควิดได้ดีที่สุด”
.
อีกหนึ่งปัจจัยที่ทำให้ จ.เชียงใหม่ ได้รับรางวัลดังกล่าว คือรัฐบาลได้กำหนดพื้นที่ระเบียงเศรษฐกิจพิเศษภาคเหนือ (Northern Economic Corridor: NEC - Creative LANNA) ในพื้นที่ จ.เชียงใหม่ เชียงราย ลำพูน และลำปาง สำหรับพัฒนาเป็นฐานเศรษฐกิจสร้างสรรค์อย่างยั่งยืน เป็นแหล่งผลิตสินค้า และบริการที่ต่อยอดจากฐานวัฒนธรรมล้านนา
.
ระยะต่อไป รัฐบาลจะเร่งขับเคลื่อนโครงการระเบียงเศรษฐกิจเพื่อสร้าง “พื้นที่เศรษฐกิจ” ใหม่ ๆ กระจายไป 4 ภาคของประเทศ ซึ่งจะทำให้เกิดการพัฒนาได้อย่างครอบคลุม เป็นการต่อยอดของดีที่มีเอกลักษณ์ในแต่ละพื้นที่ให้เป็นที่รู้จักระดับนานาชาติ
.
อ่านเพิ่มเติม คลิกhttps://www.thaigov.go.th/news/contents/details/59991
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 8 กันยายน 2565
ผู้ตรวจดีอีเอส ลงพื้นที่ จ.สตูล ติดตามผลงานสำคัญของกระทรวงฯ
ผู้ตรวจดีอีเอส ลงพื้นที่ จ.สตูล ติดตามผลงานสำคัญของกระทรวงฯ
เมื่อวันที่ 6-7 กันยายน 2565 พ.ต.อ.ดร.อัครพล บุณโยปัษฎัมภ์ ผู้ตรวจราชการกระทรวงดิจิทัลเพื่อเศรษฐกิจและสังคม และคณะ ลงพื้นที่ตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคม ประจำปีงบประมาณ พ.ศ. 2565 ณ จังหวัดสตูล โดยได้เข้าพบหารือข้อราชการกับ นายเอกรัฐ หลีเส็น ผู้ว่าราชการจังหวัดสตูล พร้อมทั้งประชุมร่วมกับหัวหน้าหน่วยงานสังกัดกระทรวงฯ ในพื้นที่ เพื่อตรวจเยี่ยมให้กำลังใจ และรับฟังสรุปผลการดำเนินงานสำคัญ รวมถึงปัญหา/อุปสรรคในการดำเนินงานต่างๆ อาทิ โครงการยกระดับศูนย์การเรียน ICT ชุมชนสู่ศูนย์ดิจิทัลชุมชน โครงการบริการอินเทอร์เน็ตสาธารณะสู่ชุมชน โครงการเครือข่ายอาสาสมัครดิจิทัล (อสด.) โครงการจัดทำบัญชีข้อมูลภาครัฐ (GD Catalog) โครงการ Smart City การขับเคลื่อนงานดิจิทัลเพื่อเศรษฐกิจและสังคมในระดับจังหวัด เป็นต้น พร้อมให้ข้อแนะนำ/แนวทางการดำเนินงานโดยขอให้หน่วยงานในสังกัดเน้นการทำงานใน 2 มิติ คือ การดำเนินงานตามนโยบายของกระทรวง และการสนับสนุนภารกิจของจังหวัด โดยยึดประโยชน์ของประชาชนเป็นสำคัญในการดำเนินงานต่างๆ และขอให้ทำงานแบบบูรณาการ ประสานความร่วมมือของทุกหน่วยงานรวมทั้งเอื้ออำนวยภารกิจซึ่งกันและกัน
จากนั้นได้ตรวจเยี่ยมการดำเนินงานโครงการโรงเรือนเพาะเลี้ยงอัจฉริยะเพื่อส่งเสริมการทำ CSR พันธุ์กล้วยไม้ป่าและปทุมมา สายพันธุ์ถิ่นใต้ ณ วิสาหกิจชุมชนฉิม ตำบลทุ่งหว้า อำเภอทุ่งหว้า ซึ่งได้รับการส่งเสริมในการนำเทคโนโลยีดิจิทัลระบบ IoT มาใช้ในการควบคุมการเพาะปลูกพืชผักต่างๆ รวมถึงกล้วยไม้ป่า
นอกจากนั้นคณะผู้ตรวจราชการฯ ได้ตรวจเยี่ยมการดำเนินงานของศูนย์ดิจิทัลชุมชนตำบลละงู ณ ศูนย์พัฒนาเด็กเล็กบ้านในเมือง ตำบลละงู อำเภอละงู จังหวัดสตูล ซึ่งศูนย์ฯ นี้ส่วนใหญ่จะเป็นเด็กนักเรียนมาใช้ประโยชน์ในการสืบค้นข้อมูลทำการบ้าน และหน่วยงานภาครัฐในพื้นที่มาใช้จัดการประชุมต่างๆ รวมทั้งมีการจัดอบรมให้ความรู้ด้านเทคโนโลยีดิจิทัลแก่คนในชุมชนด้วย ทั้งนี้ ผู้ตรวจราชการฯ ฝากเจ้าหน้าที่ผู้ดูแลศูนย์ฯ ส่งเสริมให้คนในชุมชนใช้ประโยชน์อย่างคุ้มค่าและให้เกิดความยั่งยืนต่อไป
**********************
วันอังคารที่ 20 กันยายน 2565
ครม.เห็นชอบร่างประกาศกระทรวงมหาดไทยขยายระยะเวลาต่างชาติพำนักในประเทศไทย สำหรับผู้ได้รับฟรีวีซ่าพำนักได้ไม่เกิน 45 วัน ขณะผู้ได้รับ Visa on Arrival พำนักได้ไม่เกิน 30 วัน
ครม.เห็นชอบร่างประกาศกระทรวงมหาดไทยขยายระยะเวลาต่างชาติพำนักในประเทศไทย สำหรับผู้ได้รับฟรีวีซ่าพำนักได้ไม่เกิน 45 วัน ขณะผู้ได้รับ Visa on Arrival พำนักได้ไม่เกิน 30 วัน สนับสนุนการฟื้นฟูเศรษฐกิจการท่องเที่ยวจากโควิด19
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 20 ก.ย. 65 ได้เห็นชอบร่างประกาศกระทรวงมหาดไทย เรื่อง การเพิ่มระยะเวลาการอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ         ทั้งนี้ มีสาระสำคัญเป็นการขยายระยะเวลาในการพำนักในราชอาณาจักรสำหรับคนต่างด้าวบางจำพวกที่เดินทางเข้าประเทศไทย ระยะเวลาดำเนินการตั้งแต่วันที่ 1 ต.ค. 2565-31 มี.ค. 2566 ดังนี้
1) คนต่างด้าวที่ขอรับการตรวจลงตรา Visa on Arrival ขยายระยะเวลาจากเดิมพำนักได้ไม่เกิน 15 วัน เป็นไม่เกิน 30 วัน
2)คนต่างด้าวผู้ถือหนังสือเดินทางของประเทศที่รัฐบาลของประเทศนั้น ได้ทำความตกลงระหว่างกันกับรัฐบาลไทย กรณีการยกเว้นการตรวจลงตรา ขยายจากเดิมไม่เกิน 30 วัน เป็นไม่เกิน 45 วัน
3) คนต่างด้าวที่เข้ามาในราชอาณาจักรชั่วคราวซึ่งได้รับการยกเว้นการตรวจลงตรา ประเภท ผ.30 ซึ่งเป็นมาตรการที่ไทยให้ฝ่ายเดียว ขยายจากเดิมไม่เกิน 30 วัน เป็น ไม่เกิน 45 วัน
น.ส.ไตรศุลี กล่าวว่า การออกประกาศกระทรวงมหาดไทยข้างต้นนี้ สืบเนื่องจากที่ประชุมคณะกรรมการบริหารสถานการณ์โควิด19 หรือ ศบค. ครั้งที่ 11/65 เมื่อวันที่ 19 ส.ค. 65 ได้เห็นชอบให้กระทรวงมหาดไทยดำเนินการเกี่ยวกับการขยายระยะเวลาการพำนักของชาวต่างชาติที่เดินทางเข้ามายังประเทศไทย เพื่อเป็นการกระตุ้นให้เกิดการเดินทางเข้ามาท่องเที่ยวในประเทศไทยและเพิ่มค่าใช้จ่ายของนักท่องเที่ยวระหว่างที่อยู่ในประเทศไทย ซึ่งจะเป็นการฟื้นฟูเศรษฐกิจการท่องเที่ยวและเยียวยาผลกระทบจากสถานการณ์การแพร่ระบาดของโควิด19
วันเสาร์ที่ 22 ตุลาคม 2565
ครม. อนุมัติ 302.5 ล้านบาท ช่วยส่วนลดค่าก๊าซหุงต้ม ผ่านบัตรสวัสดิการรัฐ ถึงสิ้นปีนี้
.....
ที่ประชุม ครม. (18 ต.ค. 65) อนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 302.5 ล้านบาท ให้กรมธุรกิจพลังงาน เป็นวงเงินส่วนลดค่าซื้อก๊าซหุงต้ม เพื่อช่วยเหลือผ่านบัตรสวัสดิการแห่งรัฐ จากร้านค้าที่กระทรวงพลังงานกำหนด จำนวน 100 บาท/คน/3 เดือน
.
มาตรการดังกล่าว จะช่วยลดภาระค่าครองชีพสำหรับกลุ่มผู้มีรายได้น้อยผ่านบัตรสวัสดิการแห่งรัฐ ครอบคลุมผู้ใช้สิทธิประมาณ 5.5 ล้านคน โดยกรมบัญชีกลางจะดำเนินการเบิกจ่ายส่วนลดค่าซื้อก๊าซหุงต้มให้กับร้านค้าก๊าซหุงต้มที่ผู้มีบัตรสวัสดิการแห่งรัฐไปใช้สิทธิ ตั้งแต่วันที่ 25 ต.ค. – 31 ธ.ค. 65
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 3 ตุลาคม 2565
รฟท. แจ้งปรับเปลี่ยนเส้นทางการเดินรถ 6 ขบวน และงดเดินรถท้องถิ่น สายตะวันออกเฉียงเหนือ (หนองคาย) 4 ขบวน
เป็นการชั่วคราว ตั้งแต่วันที่ 2 ตุลาคม 2565 เป็นต้นไปจนกว่า จะมีคำสั่งเปลี่ยนแปลง เนื่องจากสถานการณ์น้ำท่วม
การรถไฟแห่งประเทศไทย (รฟท.) กระทรวงคมนาคม แจ้งว่า จากสถานการณ์ฝนตกหนักอย่างต่อเนื่องในหลายพื้นที่ ส่งผลให้มีน้ำไหลเข้าท่วมทางรถไฟ ระหว่างสถานีบำเหน็จณรงค์ - จัตุรัส เขตพื้นที่จังหวัดชัยภูมิรฟท. จึงจำเป็นต้องประกาศปรับเปลี่ยนเส้นทางการเดินรถสายหนองคาย ช่วงระหว่างสถานีบำเหน็จณรงค์ - จัตุรัส ไปใช้เส้นทางชุมทางแก่งคอย - ชุมทางถนนจิระ - ชุมทางบัวใหญ่ แทน พร้อมกับงดเดินขบวนรถท้องถิ่น จำนวน 4 ขบวน (เป็นการชั่วคราว) ตั้งแต่วันที่ 2 ตุลาคม 2565 เป็นต้นไปจนกว่าจะมีคำสั่งเปลี่ยนแปลง ดังนี้
1. ปรับเปลี่ยนไปใช้เส้นทาง ช่วงชุมทางแก่งคอย - ชุมทางถนนจิระ - ชุมทางบัวใหญ่ จำนวน 6 ขบวน ได้แก่
- ขบวนรถด่วนพิเศษที่ 25/26 กรุงเทพ - หนองคาย - กรุงเทพ
- ขบวนรถด่วนที่ 75/76 กรุงเทพ - หนองคาย - กรุงเทพ
- ขบวนรถเร็วที่ 133/134 กรุงเทพ - หนองคาย - กรุงเทพ
2. งดเดินขบวนรถท้องถิ่น จำนวน 4 ขบวน ได้แก่
- ขบวนรถท้องถิ่นที่ 439/440 ชุมทางแก่งคอย - ชุมทางบัวใหญ่ - ชุมทางแก่งคอย
- ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
โดยจากการลงพื้นที่ตรวจสอบความเสียหายเบื้องต้นของเจ้าหน้าที่รฟท. พบว่าเส้นทางรถไฟ ช่วงบริเวณหลักกิโลเมตรที่ 296/5-297/7 ระหว่าง บำเหน็จณรงค์ - จัตุรัส มีระดับน้ำท่วมสูงเหนือสันรางพบความเสียหายหินรองรางรถไฟถูกพัดไปกับกระแสน้ำ ทำให้ทางรถไฟทรุดตัวและเสียหาย บริเวณหลักกิโลเมตร 296/6 - 296/7 ระยะทาง 30 เมตร ล่าสด เจ้าหน้าที่ฝ่ายการช่างโยธาสามารถเข้าไปดำเนินซ่อมแซมทางรถไฟที่ได้รับความเสียหาย แต่เนื่องจากกระแสน้ำยังไหลแรง จำเป็นต้องรอให้ระดับน้ำลดลงถึงจะสามารถเข้าดำเนินการได้ รฟท. จะยังคงติดตามสถานการณ์น้ำท่วมอย่างใกล้ชิด โดยเจ้าหน้าที่ฝ่ายการช่างโยธาและนายสถานีในพื้นที่ได้เฝ้าระวังและติดตาม เพื่อประเมินและสั่งการแก้ไขสถานการณ์อย่างเหมาะสม นอกจากนี้ ยังได้จัดเตรียมกำลังเจ้าหน้าที่และมาตรการด้านความปลอดภัย เพื่ออำนวยความสะดวกและดูแลความปลอดภัยในการเดินทางแก่ผู้โดยสาร สำหรับประชาชนที่ซื้อตั๋วโดยสารเดินทางล่วงหน้ากับขบวนรถดังกล่าวข้างต้น หากไม่ประสงค์จะเดินทาง สามารถติดต่อขอคืนเงินเต็มราคาได้ที่ช่องจำหน่ายตั๋วสถานีรถไฟทุกแห่งทั่วประเทศ หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง และสำหรับผู้โดยสารที่ต้องการเดินทางกับรฟท. ขอให้ตรวจสอบรายละเอียดอีกครั้งก่อนเดินทาง
วันศุกร์ที่ 4 พฤศจิกายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ถวายผ้าพระกฐินพระราชทานกระทรวงคมนาคม ประจำปี 2565
ในวันศุกร์ที่ 4 พฤศจิกายน 2565 เวลา 09.09 น.  ณ วัดชนะสงครามราชวรมหาวิหาร
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีถวายผ้าพระกฐินพระราชทานกระทรวงคมนาคม ประจำปี 2565 ณ วัดชนะสงครามราชวรมหาวิหาร เขตพระนคร กรุงเทพมหานคร ในวันศุกร์ที่ 4 พฤศจิกายน 2565 เวลา 09.09 น. โดยมี นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม คณะผู้บริหารระดับสูง และหัวหน้าหน่วยงานในสังกัดกระทรวงคมนาคม เข้าร่วมพิธีฯ ซึ่งการถวายผ้าพระกฐินพระราชทานในครั้งนี้ กระทรวงคมนาคม หน่วยงานในสังกัด และประชาชนทั่วไปได้ร่วมบริจาคโดยเสด็จพระราชกุศล เป็นเงินจำนวนทั้งสิ้น 3,148,341.65 บาท
กฐินพระราชทาน เป็นกฐินที่พระบาทสมเด็จพระวชิรเกล้าเจ้าอยู่หัว พระราชทานผ้าพระกฐินและบริวารกฐินซึ่งเป็นของหลวงให้ส่วนราชการ กระทรวง ทบวง กรมต่าง ๆ ตลอดจนคณะบุคคลที่สมควรขอพระราชทานอัญเชิญไปถวายยังพระอารามหลวงต่าง ๆ นอกจากพระอารามหลวงสำคัญ 18 พระอาราม ที่ทรงกำหนดไว้ว่าจะเสด็จพระราชดำเนินด้วยพระองค์เอง หรือจะทรงพระกรุณาโปรดเกล้าฯ ให้พระบรมวงศานุวงศ์หรือองคมนตรี หรือผู้ที่ทรงเห็นสมควรเป็นผู้แทนพระองค์ไปถวาย โดยกระทรวงคมนาคมได้ถวายผ้าพระกฐินพระราชทานอย่างต่อเนื่องเป็นประจำทุกปี เนื่องจากเป็นประเพณีที่พุทธศาสนิกชนได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จำพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคีทั้งทางกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดำรงอยู่เจริญวัฒนาสถาพรสืบไป
สำหรับวัดชนะสงครามราชวรมหาวิหาร ตั้งอยู่บริเวณเหนือคลองโรงไหม ริมถนนจักรพงษ์ (สะพานเลี้ยว) เดิมอยู่กลางทุ่งนาจึงเรียกว่า “วัดกลางนา” โดยสมเด็จกรมพระราชวังบวรมหาสุรสิงหนาทได้ทรงสถาปนาวัดนี้ขึ้นใหม่ ต่อมาเมื่อพระบาทสมเด็จพระพุทธยอดฟ้าจุฬาโลกมหาราชเสด็จขึ้นครองราชย์สมบัติ เป็นปฐมบรมกษัตริย์แห่งราชวงศ์จักรี จึงมีพระราชประสงค์ที่จะสร้างสิ่งก่อสร้างให้คล้ายคลึงกับกรุงศรีอยุธยามากที่สุด จึงได้ทรงปฏิสังขรณ์วัดที่ตั้งอยู่ใกล้พระบรมมหาราชวังและเปลี่ยนชื่อใหม่ให้เหมาะสม โดยทรงโปรดเกล้าฯ ให้เปลี่ยนชื่อวัดกลางนา เป็น “วัดตองปุ” และให้เป็นวัดพระสงฆ์ฝ่ายรามัญเช่นเดียวกับวัดตองปุที่กรุงศรีอยุธยา เพื่อเทิดเกียรติให้กับทหารชาวรามัญในกองทัพสมเด็จพระบวรราชเจ้ามหาสุรสิงหนาท ซึ่งเป็นกำลังสำคัญในการต่อสู้กับพม่าในสงครามเก้าทัพ เมื่อ พ.ศ. 2328 สงครามที่ท่าดินแดงและสามสบ เมื่อ พ.ศ. 2329 และสงครามที่นครลำปางป่าซาง เมื่อ พ.ศ. 2330 ทั้งนี้ สมเด็จพระบวรราชเจ้ามหาสุรสิงหนาทได้ทรงบูรณปฏิสังขรณ์วัดตองปุแล้วถวายเป็นพระอารามหลวง ซึ่งทรงโปรดเกล้าฯ พระราชทานนามใหม่ว่า “วัดชนะสงคราม” เพื่อเป็นอนุสรณ์ ที่สมเด็จพระบวรราชเจ้ามหาสุรสิงหนาท ทรงมีชัยชนะต่อพม่าในการรบทั้ง 3 ครั้ง
วันอาทิตย์ที่ 16 ตุลาคม 2565
​นายกฯ ส่งเสริมโอกาสแรงงานไทยทำงานในต่างประเทศ พร้อมเร่งพัฒนาทักษะแรงงานไทยให้มีคุณสมบัติ ทักษะอาชีพ และภาษา รองรับตลาดในต่างประเทศ
​นายกฯ ส่งเสริมโอกาสแรงงานไทยทำงานในต่างประเทศ พร้อมเร่งพัฒนาทักษะแรงงานไทยให้มีคุณสมบัติ ทักษะอาชีพ และภาษา รองรับตลาดในต่างประเทศ
วันนี้ (16 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการเดินหน้าต่อเนื่องส่งเสริมโอกาสการทำงานแก่แรงงานไทย ทั้งใน และต่างประเทศ พร้อมเร่งพัฒนาทักษะ คุณสมบัติแรงงานไทยให้ก้าวหน้า เพื่อให้เป็นที่ต้องการในตลาดแรงงาน
โฆษกประจำสำนักนายกรัฐมนตรี เปิดเผยว่า กระทรวงแรงงานเดินหน้าตามแนวนโยบายของนายกรัฐมนตรี ส่งเสริมให้แรงงานไทยมีโอกาสทำงานในต่างประเทศมากขึ้น โดยเมื่อปี 2564 แรงงานไทยแจ้งความประสงค์จะเดินทางไปทำงานในต่างประเทศมากที่สุด 4 อันดับแรก ได้แก่ อิสราเอล เกาหลีใต้ ไต้หวัน และญี่ปุ่น ซึ่งถือเป็นตลาดสำคัญของแรงงานไทยที่มีความพร้อม ทั้งนี้ กระทรวงแรงงานพร้อมขยายตลาด รวมถึง พัฒนาเพิ่มทักษะแรงงานไทยให้มีคุณสมบัติ ทั้งทักษะอาชีพ และภาษา ตรงตามความต้องการที่ตลาดต่างประเทศกำหนด
ซึ่งล่าสุด สำนักงานประกันสังคม (สปส.) ยังได้เปิดให้แรงงานและอาสาสมัครแรงงานในต่างประเทศ สามารถสมัครเป็นผู้ประกันตนมาตรา 39 และมาตรา 40 เพื่อให้บุคคลดังกล่าวได้เข้าถึงความคุ้มครองและสิทธิประกันสังคม เป็นหลักประกันความมั่นคงในชีวิตเช่นเดียวกับคนที่อยู่ในประเทศไทย โดย ผู้สนใจสามารถติดตามรายละเอียดได้ที่เว็บไซต์สำนักงานประกันสังคม (www.sso.go.th) และเพจเฟซบุ๊กสำนักงานประกันสังคม หรือสอบถามได้ที่สายด่วนกระทรวงแรงงาน โทร 1506 ตลอด 24 ชั่วโมง
“รัฐบาลร่วมทำงานอย่างใกล้ชิดกับหน่วยงานด้านแรงงานในต่างประเทศ เพื่อให้มั่นใจในศักยภาพของแรงงาน และอาสาสมัครแรงงานไทย รวมทั้ง รัฐบาลได้เดินหน้ายกระดับมาตรฐานฝีมือแรงงาน พัฒนาความสามารถด้านทักษะอาชีพให้ตรงต่อความต้องการของตลาดต่างประเทศ พร้อมกันนี้ ได้ทำงานอย่างคู่ขนานเพื่อคุ้มครอง ดูแลแรงงานเสมือนทำงานอยู่ในประเทศไทย ทั้งนี้ โฆษกรัฐบาลกล่าวว่า นายกรัฐมนตรีย้ำเสมอว่าแรงงานไทยเป็นส่วนสำคัญอย่างมากในการขับเคลื่อนพลัง ความก้าวหน้า และการพัฒนาของประเทศ” นายอนุชา ฯ กล่าว
วันพฤหัสบดีที่ 13 ตุลาคม 2565
นายกฯ เตือนประชาชน ระวังอันตรายจากฝนตกหนักและฝนที่ตกสะสม อาจทำให้เกิดน้ำท่วมฉับพลันและน้ำป่าไหลหลาก ช่วง 14-15 ต.ค นี้
นายกฯ เตือนประชาชน ระวังอันตรายจากฝนตกหนักและฝนที่ตกสะสม อาจทำให้เกิดน้ำท่วมฉับพลันและน้ำป่าไหลหลาก ช่วง 14-15 ต.ค นี้
วันที่ 13 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี กล่าวถึง ประกาศกรมอุตุนิยมวิทยา"หย่อมความกดอากาศต่ำกำลังแรง" บริเวณหัวเกาะประเทศฟิลิปปินส์ มีแนวโน้มจะเคลื่อนตัวลงสู่ทะเลจีนใต้ตอนกลาง คาดว่าจะทวีกำลังแรงขึ้น และเคลื่อนเข้าใกล้ชายฝั่งประเทศเวียดนามตอนกลางในช่วงวันที่ 13-14 ต.ค. 65 ส่งผลทำให้ในช่วงวันที่ 14-15 ต.ค. 65 บริเวณภาคตะวันออกเฉียงเหนือ ภาคตะวันออก ภาคกลาง รวมทั้งกรุงเทพมหานครและปริมณฑล จะมีฝนเพิ่มขึ้น โดยมีฝนตกหนักบางแห่งในภาคตะวันออกเฉียงเหนือบริเวณจังหวัดมุกดาหาร กาฬสินธุ์ มหาสารคาม ร้อยเอ็ด ยโสธร อำนาจเจริญ สุรินทร์ ศรีสะเกษ และอุบลราชธานี
นายอนุชา ฯ กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ประชาชนในบริเวณดังกล่าวระวังอันตรายจากฝนตกหนัก และฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลากไว้ด้วย และขอให้ติดตามประกาศจากกรมอุตุนิยมวิทยา ซึ่งสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง
วันศุกร์ที่ 21 ตุลาคม 2565
​รมว.เฮ้ง สั่งลุยต่อ รุกสถานประกอบการต่อเนื่อง เตรียมเสิร์ฟตำแหน่งงาน
รัฐมนตรีว่าการกระทรวงแรงงาน มอบกรมการจัดหางาน ลุยสถานประกอบการต่อเนื่อง เตรียมตำแหน่งงานรองรับคนหางานทั่วประเทศ ใช้บริการได้ผ่าน “ไทยมีงานทำ”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญ ในการขับเคลื่อนตลาดแรงงาน เพื่อส่งเสริมการเจริญเติบโตทางเศรษฐกิจ มีการจ้างงานเต็มที่ สร้างความยั่งยืนให้กับภาคแรงงาน โดยเฉพาะการเตรียมตำแหน่งงานรองรับคนหางานและนักศึกษาจบใหม่ ให้มีหลักประกัน มีรายได้ที่มั่นคง
“ผมได้มอบหมายกรมการจัดหางานลงพื้นที่หารือสถานประกอบการที่มีศักยภาพในการจ้างงานมีสวัสดิการที่ดี เป็นบริษัทที่คนให้ความสนใจร่วมงานด้วย ที่ผ่านมาเราได้รับความร่วมมือที่ดีจากหลายบริษัทชั้นนำที่แจ้งตำแหน่งงานผ่านแพลตฟอร์ม "ไทยมีงานทำ" เราจะดำเนินการเชิงรุกอย่างต่อเนื่องเพื่อให้คนหางานทั่วประเทศมีตำแหน่งงานรองรับ ขอบคุณบริษัทที่เข้ามามีส่วนร่วม และเป็นส่วนหนึ่งในการขับเคลื่อนภาคแรงงาน ให้เติบโตอย่างยั่งยืน" นายสุชาติ กล่าว
ด้านนายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน รับข้อสั่งการจากรัฐมนตรีว่าการกระทรวงแรงงานเดินหน้าสร้างความร่วมมือกับสถานประกอบการภาคเอกชนในการหาตำแหน่งงานว่างเพื่อรองรับคนหางาน ล่าสุดได้มอบหมาย นายณัฐวุฒิ ภัทรประยูร ผู้อำนวยการกองพัฒนาระบบบริการจัดหางาน และนางเพ็ญศรี ปราชญ์นครเขตต์ ผู้อำนวยการสำนักงานจัดหางานกรุงเทพมหานครพื้นที่ 4 เข้าพบหารือบริษัท เอก-ชัย ดิสทริบิวชั่น จำกัด หรือ LOTUS ซึ่งบริษัทฯ ได้แจ้งตำแหน่งงานว่าง ได้แก่ บัญชีการเงิน Data Analytic IT Programmer และพนักงานปฏิบัติงานที่สาขา รวม 400 อัตรา ในหลายจังหวัดทั่วประเทศ เช่น กรุงเทพมหานคร ฉะเชิงเทรา ปราจีนบุรี นครราชสีมา ประจวบคีรีขันธ์ สงขลา เชียงใหม่ พระนครศรีอยุธยา เป็นต้น
ทั้งนี้ คนหางานทั่วประเทศสามารถใช้บริการที่เว็บไซต์ “ไทยมีงานทำ.doe.go.th” หรือแอปพลิเคชัน “ไทยมีงานทำ” ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่าย หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
วันอังคารที่ 6 กันยายน 2565
Cabinet approves 12 documents for 54th AEM and related meetings
Cabinet approves 12 documents for 54th AEM and related meetings
September 6, 2022, Deputy Government Spokesperson Ratchada Thanadirek disclosed that the cabinet, in its meeting today, approved 12 documents for the 54th ASEAN Economic Ministers' meeting (AEM) and related meetings, to be held in Cambodia during September 11-18, 2022.
The 12 documents are:
1. Protocol to Amend the ASEAN Agreement on the Movement of Natural Persons
2. The Twenty-First AEM-MOFCOM Consultation Joint Statement on Cooperation for Post-COVID Economic Recovery
3. The Transposed ATIGA Product Specific Rules (PSRs) and its Attachment of Textile Single List in AHTN 2022
4. The Transposed ATIGA List of Information Technology Agreement (ITA) Products in AHTN 2022
5. Implementation Plan for the Framework for Circular Economy for the ASEAN Economic Community 2023 – 2030
6. Work Programme on Further Deepening ASEAN -China Trade Economic Cooperation 2022 – 2026
7. Joint Feasibility Study Report to Further Enhance the ASEAN-China Free Trade Area
8. ASEAN-EU Trade and Investment Work Programme 2022 – 2023
9. ASEAN Plus Three Economic Cooperation Work Programme 2023 – 2024
10. ASEAN-UK Work Plan to Implement the ASEAN-UK Joint Ministerial Declaration on Future Economic Cooperation
11. 2022 - 2023 ASEAN - U.S. Trade and Investment Framework Arrangement (TIFA) and Expanded Economic Engagement (E3) Workplan
12. Assessment Report of the ASEAN Economic Community (AEC) Fact-Finding Mission (FFM) to Timor-Leste
At the 54th AEM, outcome of the ASEAN-Australia-New Zealand Free Trade Agreement (AANZFTA) negotiation will be disclosed, and the joint committee under ASEAN-India Trade Agreement will be established.
วันศุกร์ที่ 7 ตุลาคม 2565
นายกฯ แสดงความเสียใจอย่างสุดซึ้งต่อเหตุโศกนาฎกรรมที่ จ.หนองบัวลำภู กำชับเร่งสอบสวนหาสาเหตุ และเยียวยาครอบครัวผู้ประสบเหตุโดยด่วน
.....
โดยย้ำว่าเป็นเหตุการณ์ที่ไม่ควรเกิดขึ้นอย่างยิ่ง และขอให้สื่อมวลชนช่วยกันไม่ทำอะไรที่เกิดความขัดแย้ง สิ่งไหนที่ดูรุนแรงก็นำเสนอลดลง
.
และในวันพรุ่งนี้ (7 ต.ค) นายกฯ จะเดินทางไปเยี่ยมและให้กำลังใจครอบครัวผู้สูญเสีย ณ จ.หนองบัวลำภู พร้อมสั่งการให้ทุกหน่วยงานเร่งช่วยเหลือ ดูแล สืบสวน เตรียมเลือด แพทย์ การขนส่ง และการเยียวยาในเบื้องต้นจากกองทุนเงินช่วยเหลือผู้ประสบสาธารณภัย สำนักนายกฯ รวมถึงกองทุนฯ ต่าง ๆ ตามความเหมาะสมเพิ่มเติมต่อไป
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 2 กันยายน 2565
ธอส.ชวนร่วมกิจกรรม “GHB Green Together”ผ่าน Facebook ธนาคาร ทุกโพสต์ ธอส.สมทบทุนช่วยเหลือผู้ป่วยยากไร้ศิริราชมูลนิธิ
ธอส.ชูแคมเปญ “GHB Green Together" ลดภาวะโลกร้อนไปด้วยกัน เปิดพื้นที่ให้ทุกคนได้มีส่วนร่วมแสดงความคิดเห็นใต้โพสต์ของแคมเปญที่ Facebook Fanpage ธนาคารอาคารสงเคราะห์ โดยทุก 1 คอมเมนต์ ธนาคารจะบริจาคเงิน 100 บาท เพื่อช่วยเหลือผู้ป่วยยากไร้ศิริราชมูลนิธิ
ธนาคารอาคารสงเคราะห์ ชูแคมเปญ “GHB Green Together" ลดภาวะโลกร้อนไปด้วยกัน เปลี่ยนพฤติกรรมสู่ไลฟ์สไตล์กรีน เรียนรู้และลงมือทำอย่างจริงจัง ช่วยลดการเกิดขยะ ลดการปล่อยก๊าซเรือนกระจกทั้งวงจร ตั้งแต่การผลิตจนถึงการบริโภค โดยเปิดพื้นที่ให้ทุกคนได้มีส่วนร่วมแสดงความคิดเห็นใต้โพสต์ของแคมเปญที่ Facebook Fanpage "ธนาคารอาคารสงเคราะห์" แนบภาพบอกเล่าไอเดียหรือวิธีการรักษาสิ่งแวดล้อม ตามหลัก 7R พร้อมแชร์โพสต์เป็นสาธารณะ โดยทุก 1 คอมเมนต์ ธนาคารจะบริจาคเงิน 100 บาท เพื่อช่วยเหลือผู้ป่วยยากไร้ศิริราชมูลนิธิ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ธนาคารอาคารสงเคราะห์ ในฐานะสถาบันการเงินเฉพาะกิจของรัฐ สังกัดกระทรวงการคลัง มีภารกิจหลักในการช่วยเหลือสนับสนุนด้านการเงินเพื่อให้ประชาชนได้มีที่อยู่อาศัยเป็นของตนเองตามพันธกิจ “ทำให้คนไทยมีบ้าน” และดำเนินการควบคู่กับการแสดงความรับผิดชอบต่อสังคมและสิ่งแวดล้อม หรือ CSR มาอย่างต่อเนื่อง โดยในปี 2565 ธนาคารมีเป้าหมายในการพัฒนาองค์กรให้เป็น Digital Bank และก้าวไปสู่การเป็นธนาคารเพื่อความยั่งยืน (Sustainable Bank) เพื่อมุ่งเน้นการมีส่วนร่วมในการลดภาวะโลกร้อน ที่มีสาเหตุมาจากกระบวนการปฏิบัติงานที่ก่อให้เกิดมลภาวะด้านต่าง ๆ ขึ้น ธอส. จึงมีแนวคิดในการใช้พลังงานอย่างคุ้มค่า รวมถึงการใช้เทคโนโลยีดิจิทัลในการปฏิบัติงานประจำวัน ตลอดจนร่วมมือกับหน่วยงานภายนอกในการสร้างสรรค์ผลิตภัณฑ์บริการและกระบวนการทำงานที่เป็นมิตรกับสิ่งแวดล้อม ส่งเสริมและสร้างจิตสำนึกแก่ผู้ปฏิบัติงานธนาคาร ลูกค้า ผู้มีส่วนได้ส่วนเสีย และประชาชนทั่วไป ให้เห็นความสำคัญในการรักษาสิ่งแวดล้อม ภายใต้แนวคิด “GHB Green Together” ตามหลักการ 7R ประกอบด้วย
1. Rethink : คิดให้รอบคอบถี่ถ้วน ก่อนซื้อสินค้าบริโภคหรือสินค้าผลิตภัณฑ์ต่าง ๆ
2. Reduce : ลดการใช้ทรัพยากรต่างๆ ที่จะช่วยประหยัดทรัพยากรลงได้อย่างมีประสิทธิภาพ
3. Reuse : ใช้ซ้ำ หรือการนำของที่ยังใช้ได้กลับมาใช้ซ้ำอีกครั้ง
4. Recycle: การนำสิ่งที่ไม่สามารถใช้ซ้ำได้แล้ว ซึ่งอาจจะฉีกขาด แตกหัก กลับไปเข้ากระบวนการแปรรูปให้เป็นวัตถุดิบ โดยอาจจะใช้วิธีหลอม Recycle เพื่อนำกลับมาผลิตของขึ้นมาใหม่
5. Repair : ซ่อมแซมสิ่งของที่มีความจำเป็นที่ยังต้องใช้งานให้นานที่สุด
6. Regift : ส่งต่อของที่ไม่ได้ใช้งานแล้วให้ผู้อื่นใช้งานต่อ
7. Refuse : ปฏิเสธสิ่งที่ไม่จำเป็น เช่น บรรจุภัณฑ์ซ้ำซ้อน วัสดุที่ไม่เป็นมิตรต่อสิ่งแวดล้อม
และเพื่อเป็นการส่งเสริมการเปลี่ยนพฤติกรรมที่จะสร้างคุณค่าที่ยิ่งใหญ่ร่วมกัน ธอส.จึงได้เปิดพื้นที่จัดกิจกรรมให้ทุกคนที่ห่วงใยสิ่งแวดล้อมสามารถร่วมสนุกได้ง่าย ๆ เพียงเขียนคอมเมนต์ใต้โพสต์แคมเปญดังกล่าว ใน Facebook Fanpage "ธนาคารอาคารสงเคราะห์" และแนบภาพบอกเล่าไอเดีย หรือวิธีการรักษาสิ่งแวดล้อมอย่างน้อย 1R พร้อมติดแฮชแทก #GHBGREENTOGETHER แชร์โพสต์ และตั้งค่าเป็นสาธารณะ โดยทุก 1 คอมเมนต์ ธนาคารจะบริจาคเงิน 100 บาท ให้ศิริราชมูลนิธิ เพื่อช่วยเหลือผู้ป่วยยากไร้ต่อไป
ทั้งนี้ สามารถเข้าร่วมกิจกรรมและร่วมทำบุญในแคมเปญนี้ด้วยกัน ติดตามรายละเอียดเพิ่มเติมและร่วมสนุกได้ทางเฟซบุ๊ก"ธนาคารอาคารสงเคราะห์" ที่ https://www.facebook.com/ ธนาคารอาคารสงเคราะห์ ได้ตั้งแต่วันนี้ถึง 30 พฤศจิกายนนี้
วันพฤหัสบดีที่ 29 กันยายน 2565
​รองนายกฯ ดอน ติดตามความก้าวหน้ารัฐบาลดิจิทัล ย้ำหน่วยงานจัดทำชุดข้อมูลให้ตรงตามความต้องการของประชาชน กำชับสร้างการรับรู้ให้ประชาชนเชื่อมั่น
​รองนายกฯ ดอน ติดตามความก้าวหน้ารัฐบาลดิจิทัล ย้ำหน่วยงานจัดทำชุดข้อมูลให้ตรงตามความต้องการของประชาชน กำชับสร้างการรับรู้ให้ประชาชนเชื่อมั่น ภาครัฐสามารถป้องกันความปลอดภัยข้อมูลส่วนบุคคลของประชาชน
วันนี้ (29 กันยายน 2565) เวลา 14.00 น. ณ ห้องประชุม 301 ตึกบัญชาการ 1 ทำเนียบรัฐบาล นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เป็นประธานการประชุมคณะกรรมการพัฒนารัฐบาลดิจิทัล ครั้งที่ 2/2565 (ผ่านระบบ Video Conference) ร่วมกับหน่วยงานที่เกี่ยวข้อง โดยมีนายอนุชา นาคาศัย รัฐมนตรีประจำสำนักนายกรัฐมนตรีเข้าร่วมด้วย สรุปสาระสำคัญ ดังนี้
ที่ประชุมเห็นชอบ (ร่าง) มาตรฐานรัฐบาลดิจิทัล (มรด.) ฉบับ Final Draft National Standard (FDNS) จํานวน 3 ฉบับ ว่าด้วย 1) แนวทางการจัดทําบัญชีข้อมูลภาครัฐและแนวทางการลงทะเบียนบัญชี ข้อมูลภาครัฐ 2) ข้อเสนอแนะสําหรับการจัดทํานโยบายและแนวปฏิบัติการบริหารจัดการข้อมูล และ 3) หลักเกณฑ์การประเมินคุณภาพข้อมูลสําหรับหน่วยงานภาครัฐ และเห็นชอบการประกาศแพลตฟอร์มกลางภาครัฐตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ 2) พ.ศ. 2562 และพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 โดยที่ผ่านมาศูนย์แลกเปลี่ยนข้อมูลกลางภาครัฐ (GDX) และศูนย์กลางข้อมูลเปิดภาครัฐ (data.go.th) ได้ดำเนินการขับเคลื่อนมาอย่างต่อเนื่อง เพื่อให้ประชาชนได้รับความสะดวก ไม่ต้องยื่นเอกสาร หลักฐานที่ส่วนราชการสามารถเชื่อมโยงกันเองได้ เป็นบริการที่สอดคล้องกับมาตรฐาน และกฎหมายต่าง ๆ ที่เกี่ยวข้อง อีกทั้งเป็นการให้บริการที่มีระดับความมั่นคง ปลอดภัยสูง
นอกจากนี้ที่ประชุมยังรับทราบความก้าวหน้ารัฐบาลดิจิทัลทั้งในด้านนโยบาย ด้านงบประมาณ ด้านโครงสร้าง ระบบและการพัฒนาบุคลากรภาครัฐ และด้านการติดตามและประเมินผล และรับทราบความคืบหน้าการดําเนินการเรื่องการเชื่อมโยง และการเปิดเผยชุดข้อมูลสําคัญตามหลักการสํารวจความต้องการของผู้ใช้
โดยรองนายกรัฐมนตรีได้เน้นย้ำให้หน่วยงานจัดทำชุดข้อมูลให้ตรงตามความต้องการของประชาชนให้ได้มากที่สุด สิ่งสำคัญคือการตระหนักถึงความปลอดภัย การดำเนินงานเป็นไปตามกรอบของกฎหมายที่มีอยู่ รวมทั้งการใช้งบประมาณให้ครอบคลุมและคุ้มค่ามากที่สุด พร้อมกำชับให้หน่วยงานที่เกี่ยวข้องสร้างการรับรู้อย่างกว้างขวาง สร้างความเชื่อมั่นแก่ประชาชนว่าภาครัฐสามารถป้องกันความปลอดภัยข้อมูลส่วนบุคคลของประชาชนได้
...............................
วันเสาร์ที่ 29 ตุลาคม 2565
“ทิพานัน” เผยการออกใบอนุญาตก่อสร้างอาคารที่อยู่อาศัยทั่วประเทศในไตรมาส 2 ปี 2565 กลับมาขยายตัวเพิ่มขึ้นร้อยละ 6.5
“ทิพานัน” เผยการออกใบอนุญาตก่อสร้างอาคารที่อยู่อาศัยทั่วประเทศในไตรมาส 2 ปี 2565 กลับมาขยายตัวเพิ่มขึ้นร้อยละ 6.5 และมีการโอนกรรมสิทธิ์ที่อยู่อาศัยครึ่งปีแรกพุ่งกว่า มูลค่า 480,510 ล้านบาท
วันที่ 29 ตุลาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่รัฐบาลได้มีมาตรการสนับสนุนการท่องเที่ยวอย่างต่อเนื่องประกอบกับการเร่งตัวของภาคบริการหลังการผ่อนคลายมาตรการควบคุม การแพร่ระบาดของเชื้อไวรัส โควิด -19 ส่งผลให้ผู้ประกอบการธุรกิจอสังหาริมทรัพย์มีความเชื่อมั่นต่อการลงทุนมากขึ้น จากรายงานของศูนย์ข้อมูลอสังหาริมทรัพย์ ธนาคารอาคารสงเคราะห์ พบว่า ในช่วงไตรมาส 2 ปี 2565 มีการออกใบอนุญาตก่อสร้างที่อยู่อาศัยทั่วประเทศ ทั้งประเภท บ้านที่ประชาชนสร้างเอง และบ้านในโครงการจัดสรร มีจำนวนประมาณ 80,704 หน่วย เพิ่มขึ้นร้อยละ 6.5 เมื่อเทียบกับช่วงเวลาเดียวกันของปี 2564 ที่มีจำนวน 75,803 หน่วย และหากเทียบกับข้อมูลย้อนหลัง พบว่า มีการออกใบอนุญาตก่อสร้างที่อยู่อาศัยเพิ่มขึ้นเป็นไตรมาสแรก หลังจากที่ลดลงติดต่อกันมาถึง 9 ไตรมาส นับตั้งแต่ ไตรมาส 1 ปี 2563 ขณะที่ในด้านการโอนกรรมสิทธิ์ที่อยู่อาศัย ทั่วประเทศ จำนวน 95,316 หน่วย มูลค่า 257,009 ล้านบาท เพิ่มขึ้นทั้งจำนวนหน่วยและมูลค่า ร้อยละ 9.0 และ 7.1 ตามลำดับ เมื่อเทียบกับช่วงเวลาเดียวกันของปี 2564 และในภาพรวมครึ่งปีแรกของปี2565 มีการโอนกรรมสิทธิทั่วประเทศจำนวน 180,636 หน่วย มูลค่า 480,510 ล้านบาท เพิ่มขึ้นทั้งจำนวนและมูลค่าร้อยละ 6.4และ 3.1 ตามลำดับ
ทั้งนี้ภาพรวมของภาคอสังหาริมทรัพย์ในครึ่งแรกของปี 2565 ได้รับปัจจัยบวกที่สำคัญ จากมาตรการของรัฐบาล โดยลดค่าธรรมเนียมการโอนกรรมสิทธิ์และค่าจดจำนองสำหรับที่อยู่อาศัยที่ไม่เกิน 3 ล้านบาท และขยายครอบคลุมไปถึงบ้านมือสอง และการที่ธนาคารแห่งประเทศไทย (ธปท.) ผ่อนคลายมาตรการ LTV ชั่วคราว สำหรับสัญญาเงินกู้ที่ สองขึ้นไปที่ทำสัญญาตั้งแต่วันที่ 20 ตุลาคม 2564 ถึงวันที่ 31 ธันวาคม 2565 ส่งผลให้ยอดโอนกรรมสิทธิ์ในครึ่งแรกของปี 2565 มีการขยายตัวเพิ่มขึ้นทั้งจำนวนและมูลค่าร้อยละ 6.4 และร้อยละ 3.1 ตามลำดับ และเห็นได้ชัด ว่ามูลค่าการโอนกรรมสิทธิ์ที่อยู่อาศัยในระดับราคาไม่เกิน 3 ล้านบาทเพิ่มขึ้นร้อยละ 9.7 เมื่อเทียบกับช่วงเวลาเดียวกันของปี 2564
น.ส.ทิพานัน กล่าวว่า จากการออกใบอนุญาตก่อสร้างที่อยู่อาศัยทั่วประเทศ เพื่อสร้างที่อยู่อาศัย ส่งผลสะท้อนถึงความเชื่อมั่นของนักลงทุนที่จะลงทุน และทำให้เกิดการจ้างงานในภาคธุรกิจอสังหาริมทรัพย์เพิ่มมากขึ้น รวมทั้งเกิดการกระตุ้นเศรษฐกิจในธุรกิจที่เกี่ยวเนื่อง ไม่ว่าจะเป็นวัสดุอุปกรณ์ในการก่อสร้าง เฟอร์นิเจอร์และของตกแต่งบ้าน เครื่องใช้ไฟฟ้า เป็นต้น ซึ่งจะทำให้เกิดการหมุนเวียนของเศรษฐกิจ ภาคแรงงานที่อยู่ในธุรกิจดังกล่าว มีงาน มีรายได้และมีความเชื่อมั่นในการใช้จ่าย มีส่วนในการกระตุ้นเศรษฐกิจฐานราก
“รัฐบาลโดย พล.อ.ประยุทธ์ จันทร์โอชา นายกรัฐมนตรี มีความมุ่งมั่นที่จะฟื้นฟูเศรษฐกิจในทุกมิติ และต้องเห็นผลจับต้องได้ ซึ่งการฟื้นตัวและเติบโตด้านอสังหาริมทรัพย์ดังกล่าว แสดงให้เห็นว่าการบริหารประเทศของ พล.อ.ประยุทธ์ เป็นไปอย่างมีเสถียรภาพ จึงเกิดความเชื่อมั่นในทุกมิติ ขณะที่พี่น้องประชาชนก็มีความเชื่อมั่นในการใช้เงินในการสร้างบ้าน และซื้อบ้านในโครงการจัดสรรจากผู้ประกอบธุรกิจอสังหาริมทรัพย์อย่างต่อเนื่อง” น.ส.ทิพานัน กล่าว
วันอังคารที่ 18 ตุลาคม 2565
สุดยอด! 3 แหล่งท่องเที่ยวไทย ติด TOP 100 “แหล่งท่องเที่ยวยั่งยืนของโลก” ประจำปี 2022
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.) ได้เข้าร่วมพิธีและรับมอบประกาศแหล่งท่องเที่ยวยั่งยืน 100 แห่งของโลก ประจำปี 2022 (Top 100 Destination Sustainability Stories 2022) ณ กรุงเอเธนส์ ประเทศกรีซ
.
งานดังกล่าวจัดโดย Green Destinations Foundation ซึ่งเป็นหน่วยงานที่ไม่แสวงหากำไรระดับโลก ที่ให้ความสำคัญกับสิ่งแวดล้อมจากประเทศเนเธอร์แลนด์ ร่วมกับหน่วยงานพันธมิตรด้านการท่องเที่ยวจากทั่วโลก
.
สำหรับแหล่งท่องเที่ยวไทยที่ได้รับการคัดเลือกในปีนี้ ประกอบด้วย
• เกาะหมาก จ.ตราด ถือว่าเป็นแหล่งท่องเที่ยวคาร์บอนต่ำ (Low Carbon Destination) แห่งแรกของไทย
• บ้านห้วยปูแกง จ.แม่ฮ่องสอน และวิสาหกิจชุมชนท่องเที่ยวสาปยา จ.ชัยนาท ทั้งสองแห่งได้ให้ความสำคัญกับการท่องเที่ยวโดยชุมชน (Community Based Tourism) มุ่งพัฒนาทักษะฝีมือสมาชิก สร้างสรรค์ผลิตภัณฑ์ชุมชน เพื่อนำมาจำหน่ายให้นักท่องเที่ยว ควบคู่กับการส่งเสริมสภาวะแวดล้อมของแหล่งท่องเที่ยว
.
ทั้งนี้ การรับรางวัลดังกล่าว นอกจากจะเป็นการประชาสัมพันธ์สถานที่ท่องเที่ยวที่ได้รับการรับรองตามมาตรฐานสากลในไทยแล้ว ยังเป็นการแสดงเจตนารมณ์ต่อนานาชาติว่า ไทยให้ความสำคัญกับแนวคิดเพื่อ "รักษาและคงความสมดุล" แก่สิ่งแวดล้อม
.
อ่านเพิ่มเติม คลิกhttps://www.thaigov.go.th/news/contents/details/60443
#ไทยคู่ฟ้า#สื่อสารรัฐบาลไทย
-------------------
วันอังคารที่ 25 ตุลาคม 2565
Cabinet approves extension of personal income tax exemption for community enterprises
Cabinet approves extension of personal income tax exemption for community enterprises
October 25, 2022, Deputy Government Spokesperson Ratchada Thanadirek disclosed that the cabinet, in its meeting today, approved in principle the draft Finance Ministerial Regulation issued under the Revenue Code Regarding Exemption from Revenue Taxes (No. …), B.E. … The draft Ministerial Regulation prescribes 3-year extension of personal income tax exemption for community enterprises (non-registered ordinary partnership and non-juristic body of persons only) whose annual income does not exceed 1.8 million Baht. This income tax exemption will take effect from January 1, 2023 to December 31, 2025. The aim is to alleviate tax burden of community enterprises registered with the Department of Agricultural Extension, enabling them to grow and expand into SMEs in the future.
According to the Deputy Government Spokesperson, the Government will not lose any additional revenue from putting in place this tax measure since community enterprises have been exempted of personal income tax since 2008. In 2021, 1,350 community enterprises were benefited from the tax measure. The total of 3.1 million Baht was exempted from the assessable income of 582.3 million Baht.
วันจันทร์ที่ 31 ตุลาคม 2565
รอเลย! สปสช. - สภาเภสัชฯ จัดบริการ “เจ็บป่วยเล็กน้อย 16 อาการ” รับยาที่ร้านยาใกล้บ้านได้
.....
สำนักงานหลักประกันสุขภาพแห่งชาติ (สปสช.) จับมือสภาเภสัชกรรม เพิ่มทางเลือกใหม่ดูแลผู้มีสิทธิบัตรทองและลดความแออัดในการเข้าโรงพยาบาล ด้วย “บริการเภสัชกรรมปฐมภูมิ” หากเจ็บป่วยเล็กน้อย 16 กลุ่มอาการ สามารถรับยาได้ที่ร้านยาชุมชนอบอุ่นกว่า 500 แห่งทั่วประเทศ ฟรี! พร้อมการติดตามอาการหลังรับยา 3 วัน (หากอาการแย่ลงจะส่งต่อเข้าสู่การรักษาต่อไป)
.
16 กลุ่มอาการ ประกอบด้วย ปวดหัว เวียนหัว ปวดข้อ เจ็บกล้ามเนื้อ ไข้ ไอ เจ็บคอ ปวดท้อง ท้องเสีย ท้องผูก ถ่ายปัสสาวะขัด - ลำบาก - เจ็บ ตกขาวผิดปกติ อาการทางผิวหนัง ผื่น คัน บาดแผล ความผิดปกติต่าง ๆ ที่เกิดขึ้นกับตาหรือหู โดยร้านยาชุมชนอบอุ่นที่ร่วมให้บริการ จะติดสติกเกอร์หน้าร้านว่า “ร้านยาคุณภาพของฉัน” ซึ่งจะต้องผ่านการอบรมและควบคุมโดยสภาเภสัชกรรม
.
บริการเภสัชกรรมปฐมภูมินี้คาดว่าจะพร้อมให้บริการได้ในเร็ว ๆ นี้ (รอประกาศจาก สปสช. อีกครั้งหนึ่ง) และเมื่อเริ่มให้บริการ ประชาชนที่เข้าข่าย 16 กลุ่มอาการ สามารถติดต่อสายด่วน สปสช. 1330 โดยจะมีเจ้าหน้าที่แนะนำให้เข้ารับบริการที่ร้านยาชุมชนอบอุ่นใกล้บ้าน หรือสามารถดูรายชื่อร้านยาที่ร่วมโครงการได้ที่เว็บไซต์ สปสช.www.nhso.go.th
.
สอบถามรายละเอียดเพิ่มเติมได้ที่ สายด่วน สปสช. 1330/ LINE @nhso/ Facebook สำนักงานหลักประกันสุขภาพแห่งชาติ
#ไทยคู่ฟ้า#สื่อสารรัฐบาลไทย
-------------------
วันพุธที่ 12 ตุลาคม 2565
​ศิลปินเฮ วธ.จ่ายเงินเยียวยาศิลปินอายุเกิน 65 ปี ที่ได้รับผลกระทบจากโควิด – 19 แล้ว 2,055 ราย เตรียมจ่ายที่เหลือเมื่อตรวจสอบข้อมูลเรียบร้อยแล้วต่อไป
​ศิลปินเฮ วธ.จ่ายเงินเยียวยาศิลปินอายุเกิน 65 ปี ที่ได้รับผลกระทบจากโควิด – 19 แล้ว 2,055 ราย เตรียมจ่ายที่เหลือเมื่อตรวจสอบข้อมูลเรียบร้อยแล้วต่อไป
ศิลปินเฮ วธ.จ่ายเงินเยียวยาศิลปินอายุเกิน 65 ปี ที่ได้รับผลกระทบจากโควิด–19 แล้ว 2,055 ราย เตรียมจ่ายที่เหลือเมื่อตรวจสอบข้อมูลเรียบร้อยแล้วต่อไป
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า ตามที่คณะรัฐมนตรี (ครม.) มีมติมอบหมายให้กระทรวงวัฒนธรรม (วธ.) ร่วมกับกระทรวงแรงงาน พิจารณาแนวทางช่วยเหลือเยียวยาบรรเทาความเดือดร้อนแก่กลุ่มศิลปินและกลุ่มเครือข่ายอุตสาหกรรมบันเทิงที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) โดยจากการหารือร่วมกันในส่วนของกลุ่มศิลปินและกลุ่มเครือข่ายอุตสาหกรรมบันเทิงที่มีอายุเกิน 65 ปีที่เป็นกลุ่มแรงงานนอกระบบและไม่เข้าข่ายเป็นผู้ประกันตนตามมาตรา 33 มาตรา 39 และมาตรา 40 ตามพ.ร.บ.ประกันสังคม พ.ศ.2533 และที่แก้ไขเพิ่มเติม ให้แจ้งความประสงค์เพื่อขึ้นทะเบียนรับการช่วยเหลือเยียวยาจากรัฐบาลผ่านสมาคมเครือข่ายอุตสาหกรรมบันเทิงและสมาคมศิลปินพื้นบ้านนั้น ขณะนี้ ครม.ได้มีมติเห็นชอบอนุมัติโครงการเยียวยาศิลปินที่มีอายุเกิน 65 ปี ของ วธ. จำนวน 2,459 ราย วงเงินรวมทั้งสิ้น 12,295,000 บาทแล้ว โดยมีระยะเวลาดำเนินโครงการถึงเดือนตุลาคม 2565
รมว.วธ. กล่าวต่อไปว่า เบื้องต้น วธ. โดยสำนักงานปลัดกระทรวงวัฒนธรรม ได้โอนเงินเยียวยาให้กับศิลปินที่มีอายุเกิน 65 ปีที่ได้รับผลกระทบจากโควิด-19 รอบที่ 1 จำนวน 2,055 ราย เป็นเงินทั้งสิ้น 10,275,000 บาท และที่เหลืออีก 404 ราย เป็นเงินจำนวน 2,020,000 บาท เป็นกลุ่มที่มีผู้ขอแก้ไขและปรับปรุงข้อมูลบัญชีธนาคาร ซึ่งเมื่อตรวจสอบข้อมูลเรียบร้อยแล้วจะดำเนินการโอนเงินเยียวยาต่อไป พร้อมกันนี้ทาง วธ. ได้มีหนังสือแจ้งสมาคม สมพันธ์ มูลนิธิ ชมรม ที่ขอรับการเยียวยาจากผลกระทบจากการแพร่ระบาดของโรคติดเชื้อไวรัสโคโรนา 2019 เพื่อรับทราบผลการโอนเงินให้ศิลปินที่มีอายุเกิน 65 ปี ตามโครงการเยียวยาฯ และปัญหาอุปสรรคดังกล่าวแล้ว ประกอบด้วย 1. สหพันธ์สมาคมโนราแห่งประเทศไทย 193 ราย 2. สมาคมศิลปินขับซอล้านนา 58 ราย 3. สมาคมกลองและศิลปะการแสดงล้านนา 125 ราย 4. สมาคมลิเกแห่งประเทศไทย 366 ราย 5. สมาคมหมอลำอีสาน 110 ราย 6. สมาคมหนังตะลุงปักษ์ใต้ 116 ราย 7. สมาคมเพลงพื้นบ้านภาคกลางประเทศไทย 48 ราย 8. สมาคมศิลปินพื้นบ้านอีสานใต้ 57 ราย 9. สมาคมนักร้องลูกทุ่งแห่งประเทศไทย 13 ราย 10. สมาคมดนตรีแห่งประเทศไทยในพระบรมราชูปถัมภ์ 388 ราย 11. สมาพันธ์สมาคมภาพยนตร์แห่งชาติ 1 ราย 12. สมาคมผู้ประกอบการโรงภาพยนตร์ 2 ราย 13. มูลนิธิสวัสดิการนักแสดง 66 ราย 14. ชมรมกลุ่มศิลปินบันเทิงแห่งประเทศไทย (ศิลปินกลางแจ้ง) 512 ราย